Michal Dočolomanský

Michal Dočolomanský (* 25. marec 1942, Nedeca, Slovenský štát, dnes Poľsko – † 26. august 2008, Bratislava) bol slovenský herec, spevák, moderátor a imitátor.

Životopis 
Jeho otec Rudolf (1899 – 1954) pôsobil ako učiteľ v rumunskom Sedmohradsku medzi tamojšími Slovákmi. Tam sa oženil s Floriannou (1915 – 1995), pôvodom Rumunkou, ktorá bola od neho mladšia o šestnásť rokov. Spolu mali 10 detí. V roku 1942 sa presťahovali do spišskej obce Nedeca (dnes súčasť Poľska), kde sa v tom istom roku narodil syn Michal. Koncom druhej svetovej vojny sa rodina presťahovala do Mlynčekov (v tom čase bola osada súčasťou mesta Kežmarok). Neskôr rodina žila v obci Nebojsa (dnes časť Galanty), kde jeho otec pôsobil ako riaditeľ základnej školy. Po jeho smrti v roku 1954 sa presťahovali do Svätého Jura. Matka zomrela v roku 1995 a je pochovaná spolu s manželom na cintoríne v Slávičom údolí.

Po ukončení základnej školy sa Michal Dočolomanský vyučil za automechanika. Už v detstve sa venoval ochotníckemu divadlu vo Svätom Jure, jeho záľubami boli aj športová gymnastika, neskôr bezmotorové lietanie. Herectvo absolvoval v roku 1964 na Vysokej škole múzických umení v Bratislave a odvtedy bol členom činohry Slovenského národného divadla.

Zomrel 26. augusta 2008 v predpoludňajších hodinách na Klinike pneumológie a ftizeológie Fakultnej nemocnice s poliklinikou v bratislavskom Ružinove. Podľahol rakovine pľúc vo veku 66 rokov.

Herecké pôsobenie 
Účinkoval v mnohých slovenských a českých filmoch, v televíznych seriáloch, ako boli Sváko Ragan (1976), Jedenáste prikázanie (1977), Inženýrská odysea (1979), Povstalecká história (1984), Alžbetin dvor (1986), Horská služba (1998) a filmoch Tri gaštanové kone (1966), Generácia (1969), Medený gombík (1970), Zypa Cupák (1976), Garsónka (1990) a mnohých ďalších televíznych inscenáciách.

V úspešnej divadelnej hre Na skle maľované stvárňoval titulnú úlohu Jánošíka od roku 1974 až do 2002 (predstavenie zaznamenalo 642 repríz). V slovenskom znení nahovoril všetky postavy poľského večerníčka Macko Uško.

Ocenenia 
 1982 – ocenenie Zaslúžilý umelec 
 31. august 2007 – Rad Ľudovíta Štúra I. triedy – za mimoriadne zásluhy o rozvoj Slovenska a šírenie dobrého mena v zahraničí
 Pamätná tabuľa na rodnom dome v Nedeci, 10. júla 2010, in memoriam

Rodina 
Najstaršia sestra Renáta bola herečka a dramaturgička, v hereckom povolaní pôsobia aj sestry Petronela a Lucia. V roku 1967 sa mu s manželkou narodil prvý potomok. Syn Michal, ktorý pracoval ako manažér, je hudobník, spevák a moderátor. Dcéra Marta sa narodila v roku 1970, žije v zámorí.

Filmografia 
 1962: Výlet po Dunaji (Miško)
 1963: Tvár v okne (Haruštiak)
 1964: Každý týždeň sedem dní (Štefan)
 1966: Tri gaštanové kone 
 1968: Dialóg 20-40-60
 1969: Kolonie Lanfieri (mladý Dribb)
 1970: Medená veža (lekár)
 1970: Naši pred bránami (Vlado)
 1972: Zajtra bude neskoro (Brauniss)
 1973: Dny zrady (Jan Šverma)
 1973: Hriech Kataríny Padychovej (Štefan Padych)
 1973: Skrytý prameň (Vavrinec)
 1974: Do zbrane, kuruci! (Lukáš Michalič)
 1975: Horúčka (Pavol Sámel). * 1976 Sváko Ragan (Šándor)
 1976: Červené víno (Rochus)
 1976: Stratená dolina (Mišo)
 1977: Adéla ještě nevečeřela (Nick Carter, krajan Matějka)
 1977: Penelopa (Viktor Kuzma)
 1977: Vítězný lid (dr. Gustáv Husák)
 1978: Poéma o svedomí (dr. Gustáv Husák)
 1978: Sneh pod nohami (tréner Kováč)
 1981: Noční jazdci (Marek Orban)
 1981: Plavčík a Vratko (kráľ Svetoslav)
 1981: Tajemství hradu v Karpatech (gróf Teleke z Tölökö)
 1983: Mŕtvi učia živých (ing. Oršuľa)
 1983: Tisícročná včela (Valent Pichanda)
 1986: Cena odvahy (vedúci výskumu Záruba)
 1987: Strašidlá z vikýře (Vilda) 
 1988: Chlapci a chlapi (podplukovník Danko) 
 1989: Právo na minulosť (vyšetrovateľ)
 1990: Garsónka (herec)
 1990: Súkromné životy (herec)
 1991: Corpus delicti (Chlad)
 1991: Un coeur à prendre (TV – Dva kroky od raja), r. Michel Vianey, Francúzsko (Jeff)
 1998: Horská služba 
 2002: Perníková věž (Jakubov otec)

Diskografia 
 1972: Smoliar - Eva Kostolányiová a Michal Dočolomanský / Klauni - Eva Kostolányiová – Opus 90 43 0188, SP
 1973: Hala, hala (Gala, gala) - Eva Kostolányiová a Michal Dočolomanský / Koľko je o nás ľúbostných básní - Eva Kostolányiová - Opus, SP (na obálke 1 a 2str. – Eva Kostolányiová)
 1973: Haló tam - Eva Kostolányiová a Michal Dočolomanský / Ružová rozprávka - Eva Kostolányiová – Opus 90 43 0228, SP (na obálke: Eva Kostolányiová,  reedícia albumu v roku 1976, Malá televízna hitparáda, iný obal SP)
 1974: Ping-Pong - Eva Kostolányiová / Pozri mám už svoje roky - Eva Kostolányiová a Michal Dočolomanský - Opus 90 43 0331, SP
 1974: Smiešny pán - Eva Kostolányiová a Michal Dočolomanský / Čas, čo má milión hier - Eva Kostolányiová – Opus 90 43 0331, SP
 1977: Ľúbim ťa - Michal Dočolomanský a Bezinky / Ruka s kvetom - Eva Kostolányiová – Opus – SP (3 verzie obalov, jedna z nich: na obálke 1str. – Michal Dočolomanský a 2str. – Eva Kostolányiová)
 1978: V zahrade lásky - Michal Dočolomanský a Alena Šagátová / Neubližuj žene ani kvetinou - Michal Dočolomanský a Alena Šagátová – Opus, 91 43 0475, SP 
 1979: Zima na saniach - Michal Dočolomanský a Detský zbor Slniečko / Prázdniny plné hier - Tamara Koričanská a Detský zbor Slniečko – Opus 9143 0509, SP
 1980: Lokomotíva – Pavol Hammel / Traja snehuliaci – Michal Dočolomanský, Ivan Krivosudský, Milan Markovič – Opus, 9143 0514, SP (na obálke je Pavol Hammel) 
 1983: Vianoce na lodi / Kniha starých mám -  Merry Christmas / Veselé Vianoce: M. Dočolomanský a K. Magálová, hrá skupina Vivat – Opus 9143 0607, SP 
 1995: Vianočné posolstvo lásky – Janko Pallo a Michal Dočolomanský – Musica, MC, CD
 2003: Chalupárium – MSP GE 0011 2 331, CD (podtitul: Pesničky zo známeho televízneho programu)
 2008: 20 Naj – Opus, CD
 2008: Dočolomanského Piškoviny – Michal Dočolomanský a Rasťo Piško – WV WV00532831 EAN: 8 588002 804014, CD
 2009: Posledné ďakujem – Musica 720 5123 – 2 EAN: 9 004364 721237, CD

 Spolupráca na albumoch 
 1978: Na skle maľované – Ernest Bryll, Katarzyna Gärtnerová – Opus 9116 0562, LP – B1.	Za ránky, za rosy tráva sa kosí, Čakal som na Teba tri dlhé noci, B4. Anička, dušička, Pre živého Boha, Kedy mi vienok dáš, Kedy Budeš moja, B7, Zbohom buď, lipová lyžka, žitia môjho verná družka.
 1979: Tri prasiatka – Opus, LP (Michal Dočolomanský – Jurko) 
 1979: Duch vo fľaši / Ženský vtip – Opus, LP (Michal Dočolomanský – Janko) 
 1983: Ktosi je za dverami 2 – Milan Lasica & Július Satinský – Opus 9018 1320, LP, B1.	Pred dverami sú: Milan Lasica & Július Satinský, Za dverami sú: Gabo Zelenay, Michal Dočolomanský
 1984: 3x3=9 – Opus 9118 1514, LP (Michal Dočolomanský - Autor) 
 1993: Ako Winnetou Jánošíka ratoval – Juraj Bindzár – Elán Mebara EM 0008 – 4811, MC (rozprávka a piesne, účinkujúci: Michal Dočolomanský, Yveta Weiszová, Miro Noga, Ján Géc, Juraj Bindzár, Peter Marcin, Eduard Bindas, Zuzana Kronerová, spolupráca na hudbe Ladislav Lučenič)
 1997: Malá spevoHRA, Spievajúce hračky - A.L.I. Records AI 0051-2, CD, - duety: 01. Burdatino I., 08. Mikuláš, Mikuláš, 16. Burdatino II.
 2003: Jubileum humoru 50 – WV WV 0050 2831 EAN: 8588001 305000, CD – 03. Ľúbim ťa po 30-tych rokoch – Michal Dočolomanský 
 200? 10 Seasons - Cimbálová muzika RÉVA - , CD, 10. Prší, prší (Dear Guests: Michal Dočolomanský) 
 2007: Spravodlivé knieža – A.L.I. (z rozprávky do rozprávky)
 2009: Na skle maľované – Ernest Bryll, Katarzyna Gärtnerová – Opus 91 2816 – 2, CD,
 2009: Ktosi je za dverami – Milan Lasica & Július Satinský – Opus 91 0107 – 2, 2CD, 2 – 2. Pred dverami sú: Milan Lasica & Július Satinský, Za dverami sú: Gabo Zelenay, Michal Dočolomanský (reedícia 2 LP: Ktosi je za dverami a Ktosi je za dverami 2) 
 2009: My favorite songs – Gabriela Marett - Gabriela Marett, Diskant DK 0122 – 2 331, CD, Duety s Michalom Dočolomanským: 17. Keď zhasne posledný z dní, 18. Spálení .
 2012: Tri prasiatka / Sestričky kozičky – Najkrajšie rozprávky 10  – Opus, CD (napísal: Ivan Stanislav, hudba: Viktor Szarka, Tri prasiatka, účinkujú: Emília Tomanová, Elena Slavíková, Zora Kolínska, Soňa Valentová, Michal Dočolomanský, Ivan Krivosudský, Beta Poničanová, Július Satinský, Stano Dančiak, Vladimír Kostovič) Najkrajšie rozprávky rozpovedané najkrajšími hlasmi, aké Slovensko malo, dennikn.sk
 2016: OPUS 1969 – 1975 – Eva Kostolányiová – Opus  912880-2, 3CD (edícia: Kolekcia 1-2-3), 01. Smoliar

 Kompilácie 
 1973: Opus '73 – Najúspešnejšie melódie roka – Opus 9013 0264, LP, A4. Smoliar – Eva Kostolányiová a Mišo Dočolomanský, A11. Haló tam – Eva Kostolányiová a Mišo Dočolomanský, B11. Hala, Hala – Eva Kostolányiová a Mišo Dočolomanský,
 1978: Opus '77 – Najúspešnejšie melódie roka – Opus 9113 0605, LP, A12. Ľúbim Ťa – Michal Dočolomanský,
 1980: Kolotoč smiechu – Tomáš Janovic, Peter Petiška – Opus 9018 0845, LP (podtitul: Výber z nahrávok redakcie zábavných žánrov Čs. rozhlasu v Bratislave)  
 1987: Ďakujeme piesňou – Opus 9113 1902, LP, A1. Smoliar – Eva Kostolányiová a Michal Dočolomanský, Vyrobené pre ústredný výbor ČSČK (Červený kríž)
 1989: 40 Hitov 1966 – 1976 – Opus 9113 1902, LP, A1. Ľúbim Ťa – Michal Dočolomanský.
 1995: Repete 3 – Ena records -B6. Smoliar – Michal Dočolomanský a Lýdia Volejníčková 1995: Repete 5 – Ena records -13. Všetkým dievčatám – Michal Dočolomanský a Peter Stašák 1995: Repete 8 – Ena records -08. Haló, tam – Lýdia Volejníčková a Michal Dočolomanský 1995: Repete Gala 1 – Ena records -06. Michal Dočolomanský – Ľúbim ťa/15.Smoliar – Lýdia Volejníčková a Michal Dočolomanský 1995: Repete Gala 2 – Ena records -09.Všetkým dievčatám –  Michal Dočolomanský a Peter Stašák 1996: Edícia Repete 7 – Ena records -06. Michal Dočolomanský – Ľúbim ťa/16.Smoliar – Lýdia Volejníčková a Michal Dočolomanský 1996: Edícia Repete 10 - Spievajúci herci – Ena records ER 0064 2311-03. Michal Dočolomanský – Ľúbim ťa/06.Smoliar – Lýdia Volejníčková a Michal Dočolomanský/10. Všetkým dievčatám – Michal Dočolomanský a Peter Stašák.
 1996: Hviezdne Vianoce – Opus
 2007: 20 Naj retro Vianoce – Opus, CD -02. Zima na saniach/16.Vianoce na lodi - Michal Dočolomanský a Kamila Magálová 2008: Najkrajšie duety – Opus 91 2803 – 2, CD, 04. Smoliar – Michal Dočolomanský & Eva Kostolányiová, edícia: Gold  
 2008: Slovenské Legendárne Albumy II., Výber - SME, Opus, 08. Zbohom buď, lipová lyžka, žitia môjho verná družka. 
 2008: Najkrajšie piesne Pavla Zelenaya – Pavol Zelenay – Opus 912767-2, CD, – 03. Zima na saniach
 2008: Peter Stašáka priatelia – Peter Stašák – Masta ZP-0005-2331, CD, – 02. Všetkým dievčatám
 2008: Na skle maľované – Ernest Bryll, Katarzyna Gärtnerová, Slovenské Legendárne Albumy II. – Opus, SME 91 0024 – 2, CD, edícia: Hudobná edícia denníka SME

 Piesne 

 Dokumentárny film 
 2008 Radosť zo života, réžia: Róbert Šveda, STV 

 Literatúra 
 Formáčková, Marie: Nenapodobiteľný Michal Dočolomanský, Vydavateľstvo XYZ, 2011, preklad: Ivana Polakevičová.
 Rohál, Robert: Hvězdy odvedle a jejich stopy nejen v českém filmu, Grada Publishing, 2014, ISBN	978-80-247-5290-7, (kniha obsahuje 30 profilov slovenských hercov) Ještě než se stal Michal Dočolomanský hercem, vyučil se automechanikem , novinky.cz.
  Dočolomanský, Michal ml.: S chuťou sme jedli a s chuťou žili'' Spido, 2017, ISBN 9788097135942 (kniha zo života Michala ml. s obsahom spomínania na otca a receptami, kniha obsahuje CD Michal Dočolomanský ml. & Mattia Müller band)

Referencie

Iné projekty

Externé odkazy 
 ČFN.cz - Michal Dočolomanský 
 FDb.cz - Michal Dočolomanský 
 ČSFD.cz - Michal Dočolomanský 
 IMDb.com - Michal Dočolomanský 
 Recenzia albumu 20 naj

 
Slovenskí dabingoví herci
Slovenskí divadelní herci
Slovenskí filmoví herci
Slovenskí rozhlasoví herci
Slovenskí televízni herci
Slovenskí televízni moderátori
Slovenskí speváci
Imitátori
Súrodenci v herectve
Česko-slovenskí zaslúžilí umelci
Absolventi Vysokej školy múzických umení
Slovenské osobnosti rumunského pôvodu
Držitelia Radu Ľudovíta Štúra I. triedy